ddrg/super_eurlex huggingface dataset:
Med hensyn til sameksistensen mellem BOB-betegnelserne »Aceto balsamico tradizionale di Modena« og BGB-betegnelsen »Aceto Balsamico di Modena« ville dette således umiddelbart bekræfte muligheden for sameksistensen mellem de to geografiske betegnelser (BOB og BGB) for produkter i samme kategori med de samme fælles betegnelser (balsamicoeddike) og den samme geografiske betegnelse (Modena). Det skal dog understreges, at det drejer sig om to registreringer, som Italien ansøgte om samtidig i 1994 for at opnå anerkendelse af en samtidig og konkurrerende legitimitet for de to specifikke geografiske betegnelser, og ikke som i dette tilfælde et forsøg på at opnå en retrospektiv rehabilitering af anvendelsen af en betegnelse, der uretmæssigt er blevet indledt af de erhvervsdrivende, som er blevet frataget muligheden for at anvende BOB-betegnelsen efter den henstandsperiode, som de blev indrømmet af den franske lovgiver, og derefter den europæiske.
(5)

Navnlig meddelte Republikken Singapore Kommissionen, at den anerkender alle vacciner, der har gennemgået hele proceduren for at blive optaget på Verdenssundhedsorganisationens liste over vacciner, der er godkendt til anvendelse i nødsituationer foruden de vacciner, der er godkendt i henhold til Singapores Pandemic Special Access Route. Singapore vil også acceptere PSAR-godkendte vacciner. For så vidt angår test, meddelte Republikken Singapore Kommissionen, at den accepterer testcertifikater som bevis for den rejsendes infektionsstatus eller fravær heraf, men at dette på nuværende tidspunkt ikke betyder, at rejserestriktionerne kan fraviges. Sådanne fravigelser hører ind under Republikken Singapores politik for grænsesundhed. Desuden fraviger Republikken Singapore på nuværende tidspunkt ikke grænseprocedurerne for helbredte rejsende.
—

Med henblik på hurtigst muligt at stille tilstrækkelige bevillinger til rådighed fra instrumentet for naboskab, udviklingssamarbejde og internationalt samarbejde – et globalt Europa i forbindelse med den globale sundhedsmæssige indsats mod covid-19 med henblik på at donere 200 millioner covid-19-vaccinedoser til lav- og lavmellemindkomstlande bør Rådet straks gå videre med vedtagelsen af sin holdning til forslag til ændringsbudget nr. 6 til det almindelige budget for 2021. Derfor er det berettiget i overensstemmelse med artikel 3, stk. 3, i Rådets forretningsorden at afkorte den periode på otte uger for information af de nationale parlamenter, der er fastsat i artikel 4 i protokol nr. 1 —
(7)

I henhold til partnerskabsaftalens artikel 12 nedsættes der en blandet komité, som skal overvåge aftalens gennemførelse. I henhold til nævnte artikel og protokollens artikel 4 og 7 kan den blandede komité desuden vedtage visse ændringer af protokollen. For at lette godkendelsen af sådanne ændringer bør Kommissionen på særlige materielle og processuelle betingelser bemyndiges til at godkende dem på Unionens vegne efter en forenklet procedure.
(4)

Den 30. juli 2021 godkendte Rådet en konceptnote for en bistandsforanstaltning under den europæiske fredsfacilitet til støtte for militære enheder, der er uddannet af EUTM Mozambique, herunder en hasteforanstaltning med henblik på at levere det mest presserende påkrævede udstyr og de forsyninger, der er nødvendige for at uddanne de to mozambiquiske virksomheder, der efter planen skal være de første til at drage fordel af EUTM Mozambiques uddannelse.
(5)

Den afgørelse, der skal vedtages af Medlemsrådet, vedrører ændringer af visse kemiske parametre for olivenolie og olie af olivenpresserester, nemlig inkludering af et beslutningstræ om linolensyregrænsen på mellem 1,00 og 1,40 % en ændring af beslutningstræet for raffineret olivenolie og olivenolie og en ændring af beslutningstræet for raffineret og rå olie af olivenpresserester. Ændringsafgørelsen har været genstand for indgående drøftelser mellem videnskabelige og tekniske eksperter i olivenolie i Kommissionen og i medlemsstaterne. Ændringsafgørelsen bidrager til den internationale harmonisering af normer for olivenolie og opstiller rammer, som vil sikre fair konkurrence ved handel med produkter fra olivenoliesektoren. Ændringsafgørelsen, der skal vedtages af Medlemsrådet, bør derfor støttes.
(5)

Den spanske regering har indstillet Victòria ALSINA I BURGUÉS, der er repræsentant for en regional eller lokal myndighed og er politisk ansvarlig over for en valgt forsamling, Consejera de Acción Exterior y Gobierno Abierto, Gobierno de la Generalitat de Cataluña (regional minister for udenrigsanliggender og åbenhed i forvaltningen, Cataloniens regering), som medlem af Regionsudvalget for den resterende del af mandatperioden, dvs. indtil den 25. januar 2025.
(6)

Det er ofte meget vanskeligt nøjagtigt at identificere ikkeerhvervsmæssig brug af personbiler, og selv når det er muligt, er det ofte en meget tung fremgangsmåde. Ifølge anmodningen om tilladelse bør momsbeløbet for udgifter, som kan fradrages for personbiler, der ikke udelukkende anvendes til erhvervsmæssige formål, med visse undtagelser fastsættes til en fast procentsats. På grundlag af de foreliggende oplysninger mener de estiske myndigheder, at en fast sats på 50 % er berettiget. For at undgå dobbeltbeskatning bør kravet om at svare moms af ikkeerhvervsmæssig brug af personbiler samtidig suspenderes, når disse biler har været omfattet af en begrænsning. Denne særlige foranstaltning fjerner behovet for at føre regnskab over privat brug af erhvervsmæssige køretøjer og forhindrer samtidig momsunddragelse som følge af ukorrekt regnskabsføring.
(4)

Den tyske regering har indstillet Florian HASSLER, der er repræsentant for en regional eller lokal myndighed og er politisk ansvarlig over for en valgt forsamling, Staatssekretär für politische Koordinierung und Europa im Staatsministerium Baden-Württemberg (statssekretær for politisk koordination og Europa i Baden-Württembergs statsministerium), som medlem af Regionsudvalget for den resterende del af mandatperioden, dvs. indtil den 25. januar 2025 —
(2)

Den Internationale Søfartsorganisations (IMO's) Forsamling ventes på sin 32. samling, som afholdes den 6.-15. december 2021 (»A 32«), at vedtage 2021-retningslinjerne for syn i henhold til det harmoniserede system for syn og certificering (HSSC) (»retningslinjerne for syn«) og tilbagekalde forsamlingens resolution A.1140(31), som indeholder 2019-retningslinjerne for syn.
(6)

Det må derfor antages, at godkendelsen af N,N-diethyl-m-toluamid til anvendelse i biocidholdige produkter af produkttype 19 af årsager, der ikke kan tilskrives ansøgeren, vil udløbe, inden der er truffet afgørelse om fornyelse heraf. Derfor bør den gældende godkendelse af N,N-diethyl-m-toluamid til anvendelse i biocidholdige produkter af produkttype 19 forlænges i tilstrækkelig lang tid til, at ansøgningen kan behandles. I betragtning af fristerne for den kompetente vurderingsmyndigheds vurdering og for agenturets udarbejdelse og fremlæggelse af sin udtalelse bør godkendelsen forlænges til den 31. januar 2025.
Artikel 5

Overvågning, kontrol og evaluering

1. Den højtstående repræsentant sikrer, at modtagerens opfyldelse af de forpligtelser, der fastsættes i overensstemmelse med artikel 3, overvåges. Denne overvågning skal skabe bevidsthed om konteksten og risiciene for tilsidesættelse af de forpligtelser, der fastsættes i overensstemmelse med artikel 3, og bidrage til at forebygge sådanne tilsidesættelser, herunder krænkelser af den internationale menneskerettighedslovgivning og den humanitære folkeret begået af enheder i Ukraines væbnede styrker, som støttes inden for rammerne af bistandsforanstaltningen.

3. Den højtstående repræsentant foretager en evaluering i form af en struktureret første vurdering af bistandsforanstaltningen seks måneder efter den første levering af udstyr. Dette kan indebære besøg på stedet for at kontrollere udstyr, forsyninger og tjenester, der leveres inden for rammerne af bistandsforanstaltningen, eller andre effektive typer af oplysninger, der gives uafhængigt. En endelig evaluering foretages, når leveringen af udstyr, forsyninger og tjenester inden for rammerne af bistandsforanstaltningen er afsluttet, for at vurdere, om bistandsforanstaltningen har bidraget til at nå de erklærede mål.
(3)

Unionen er engageret i nære forbindelser til støtte for et stærkt, uafhængigt og velstående Georgien baseret på associeringsaftalen mellem Den Europæiske Union og Det Europæiske Atomenergifællesskab og deres medlemsstater på den ene side og Georgien på den anden side (2), herunder et vidtgående og bredt frihandelsområde, og i at fremme politisk associering og økonomisk integration, samtidig med at den kraftigt støtter Georgiens territoriale integritet inden for dets internationalt anerkendte grænser. I overensstemmelse med artikel 5 i associeringsaftalen mellem EU og Georgien skal Unionen og Georgien fortsat intensivere deres dialog og samarbejde og fremme gradvis konvergens inden for udenrigs- og sikkerhedspolitik, herunder den fælles sikkerheds- og forsvarspolitik, og behandle især spørgsmål som konfliktforebyggelse, fredelig konfliktløsning og krisestyring, regional stabilitet, nedrustning, ikkespredning, våbenkontrol og våbeneksportkontrol.
Artikel 5

Overvågning, kontrol og evaluering

1. Den højtstående repræsentant sikrer overvågning af modtagerens opfyldelse af de forpligtelser, der fastsættes i overensstemmelse med artikel 3. Denne overvågning skal skabe bevidsthed om konteksten og risiciene for tilsidesættelse af de forpligtelser, der fastsættes i overensstemmelse med artikel 3, og skal bidrage til at forebygge sådanne tilsidesættelser, herunder krænkelser af internationale menneskerettighed og den humanitære folkeret begået af enheder i de væbnede styrker, som støttes inden for rammerne af bistandsforanstaltningen.

3. Den højtstående repræsentant foretager en evaluering i form af en struktureret første vurdering af bistandsforanstaltningen seks måneder efter den første levering af udstyr. Dette kan indebære besøg på stedet for at kontrollere udstyr, forsyninger og tjenester, der leveres inden for rammerne af bistandsforanstaltningen, eller andre effektive typer af oplysninger, der gives uafhængigt. En endelig evaluering foretages, når leveringen af udstyr, forsyninger og tjenester inden for rammerne af bistandsforanstaltningen er afsluttet, for at vurdere, om bistandsforanstaltningen har bidraget til at nå de erklærede mål.
(3)

Ved Rådets forordning (EU) 2020/2094 (3), som oprettede EU-genopretningsinstrumentet, tildeles Horisont Europa-programmet, der er oprettet ved Europa-Parlamentets og Rådets forordning (EU) 2021/695 (4), og EU-civilbeskyttelsesmekanismen, der er reguleret ved Europa-Parlamentets og Rådets afgørelse nr. 1313/2013/EU (5), supplerende eksterne formålsbestemte indtægter. Det bør præciseres i protokol 32, at grundlaget for beregningen af EFTA-staternes finansielle bidrag bør forhøjes med et bevillingsbeløb, der svarer til de eksterne formålsbestemte indtægter i henhold til artikel 3, stk. 1, i forordning (EU) 2020/2094, for så vidt angår deres deltagelse i nævnte program og nævnte mekanisme.
Artikel 5

Overvågning, kontrol og evaluering

1. Den højtstående repræsentant sikrer overvågning af modtagerens opfyldelse af de forpligtelser, der fastsættes i artikel 3. Denne overvågning skal skabe bevidsthed om konteksten og risiciene for tilsidesættelse af disse forpligtelser og bidrage til at forebygge sådanne tilsidesættelser, herunder krænkelser af internationale menneskerettigheder og den humanitære folkeret, som omfatter anvendelse af udstyr, der stilles til rådighed inden for rammerne af bistandsforanstaltningen. I sådanne tilfælde skal den højtstående repræsentant rapportere til Den Udenrigs- og Sikkerhedspolitiske Komité (PSC) og foreslå forholdsmæssige foranstaltninger.

rapportering om fortegnelsen, hvorved modtageren årligt skal aflægge rapport om fortegnelsen over udpegede genstande og deres tilstand under hele deres livscyklus, indtil PSC ikke længere finder en sådan rapportering nødvendig

3. Under hensyntagen til bestemmelserne i artikel 3, stk. 2, foretager den højtstående repræsentant en evaluering i form af en første vurdering af bistandsforanstaltningen i tre dele, seks måneder efter leveringen af udstyret til de tre kompagnier i 23. regiment, seks måneder efter afslutningen på den første studieårgang på akademiet for underofficerer og seks måneder efter fuldførelsen af opførelsen af uddannelsesfaciliteten i Sévaré-Mopti. Evalueringen vil indebære besøg på stedet for at kontrollere det udstyr og de forsyninger, der leveres inden for rammerne af bistandsforanstaltningen, eller andre effektive typer af oplysninger, der gives uafhængigt.

En endelig evaluering foretages ved afslutningen af gennemførelsesperioden for bistandsforanstaltningen for at vurdere, om bistandsforanstaltningen har bidraget til indfrielsen af de erklærede mål.
13)

»gyldighed«: det forhold, at et dokument har alle de iboende og ydre kendetegn, der kræves i forbindelse med dets fremstilling, og som er nødvendig for at blive accepteret som et udtryk for dets ophavsmand med alle dets retlige konsekvenser
BILAG II

UNIONENS HOLDNING I ARBEJDSGRUPPEN OM FISKERIMED HENSYN TIL VEDTAGELSEN AF FORRETNINGSORDENEN FOR ARBEJDSGRUPPEN OM FISKERI

Unionen bestræber sig på at sikre, at arbejdsgruppen om fiskeris forretningsorden er baseret på Partnerskabsrådets og udvalgenes forretningsorden, jf. bilag 1 til handels- og samarbejdsaftalen, og sørger samtidig for tilpasninger heraf, som skal godkendes af Rådet på grundlag af positionspapirer, som forelægges af Kommissionen. Forretningsordenen for arbejdsgruppen om fiskeri kan også give mulighed for forskellige tematiske konfigurationer.

Inden arbejdsgruppen om fiskeri vedtager sin forretningsorden, forelægger Kommissionen i tilstrækkelig god tid inden mødet i nævnte arbejdsgruppe eller nævnte arbejdsgruppes skriftlige procedure og under alle omstændigheder senest otte arbejdsdage før det pågældende møde eller den pågældende anvendelse af skriftlig procedure et skriftligt dokument for Rådet, hvori enkelthederne i den foreslåede præcisering af Unionens holdning er angivet, med henblik på drøftelse og godkendelse af detaljerne i den holdning, der skal fremføres på Unionens vegne.
(4)

Den tyske regering har indstillet Claus Christian CLAUSSEN, repræsentant for et regionalt eller lokalt organ, der er valgt til en regional myndighed, Minister für Justiz, Europa und Verbraucherschutz des Landes Schleswig-Holstein (justitsminister, europaminister og minister for forbrugerbeskyttelse i delstaten Schleswig-Holstein), som suppleant til Regionsudvalget for den resterende del af mandatperioden, dvs. indtil den 25. januar 2025 —
(6)

I henhold til artikel 19, stk. 2, i direktiv 2003/96/EF skal tilladelser, der gives i henhold til proceduren i artikel 19, stk. 1, i nævnte direktiv, være strengt tidsbegrænset. For at sikre, at tilladelsen er af en tilstrækkelig varighed til ikke at afholde de relevante økonomiske aktører fra at foretage de nødvendige investeringer, bør den ønskede tilladelse gives for en periode på seks år fra den 1. januar 2022. Tilladelsen bør imidlertid ophøre med at finde anvendelse fra anvendelsesdatoen for enhver generel bestemmelse om afgiftsfordele for strøm fra land, der vedtages af Rådet i henhold til artikel 113 eller enhver anden relevant bestemmelse i traktaten om Den Europæiske Unions funktionsmåde, dersom en sådan bestemmelse skulle finde anvendelse inden den 31. december 2027.
(4)

Det budget, der foreslås for Transportfællesskabet for 2022, er nødvendigt for, at transportfællesskabets organer kan fungere korrekt. Det dækker udgifter til menneskelige ressourcer, rejser, IT-udstyr og -software samt driftsudgifter såsom undersøgelser, teknisk bistand og afholdelse af konferencer og møder.
(4)

I aftalens artikel 10.18 fastsættes det, at parterne er enige om, at det er muligt at ændre den liste over geografiske betegnelser for vin, spiritus, landbrugsprodukter og fødevarer, der er opført i bilag 10-B, og som skal beskyttes af hver part.
(3)

Den foreslåede fælles holdning vil gøre det muligt for offentlige indkøbere i lav- og mellemindkomstlande, der køber varer og tjenesteydelser, som er genstand for offentlig eksportkreditstøtte, at foretage udbetalinger på mindst 5 % af eksportkontraktværdien i en periode på 12 måneder, i stedet for 15 %, som det i øjeblikket kræves i henhold til artikel 11, litra a), i arrangementet. Dette vil igen betyde en forhøjelse af loftet for den maksimale offentlige støtte, som deltagerne kan yde i henhold til artikel 11, litra c), i arrangementet, fra et loft på 85 % til 95 % af eksportkontraktværdien i samme periode.
(90)

Domstolen anførte, at »en støtteforanstaltning, som er truffet af en offentlig virksomhed, efter omstændighederne kan tilregnes staten på grundlag af en bedømmelse af sagens omstændigheder som helhed og den sammenhæng, hvori foranstaltningen er truffet« (24). Domstolen har i sin retspraksis henvist til omstændigheder, såsom at den offentlige virksomhed, der har ydet støtten, ikke kunne træffe denne beslutning uden at tage hensyn til kravene fra de offentlige myndigheder, at virksomheden ikke blot var knyttet staten ved faktorer af organisatorisk art, men at den var forpligtet til at tage hensyn til direktiver udstedt af et tværministerielt udvalg, den offentlige virksomheds integration i den offentlige forvaltning, karakteren af dens aktiviteter og om disse udøves på markedet under normale konkurrencevilkår med deltagelse fra private erhvervsdrivende, virksomhedens juridiske status (det være sig, om den henhører under den offentlige ret eller privatrettens regler for selskaber), udstrækningen af de offentlige myndigheders kontrol med administrationen af virksomheden eller enhver anden omstændighed, som i det konkrete tilfælde indicerer, at de offentlige myndigheder er impliceret i vedtagelsen af en foranstaltning, eller som tværtimod sandsynliggør, at de ikke er impliceret deri, når endvidere henses til dennes rækkevidde, indhold eller hermed forbundne betingelser (25).
(2)

Ifølge oplysningerne fra den kompetente myndighed var foranstaltningen af 11. marts 2021 og foranstaltningen af 15. marts 2021 nødvendige for at beskytte folkesundheden. Den 11. marts 2020 erklærede Verdenssundhedsorganisationen (WHO), at udbruddet af coronavirus (covid-19) kunne karakteriseres som en pandemi. Det Forenede Kongeriges regering erklærede risikoen for Det Forenede Kongerige for »høj«, og den 23. marts 2020 trådte restriktioner i kraft. WHO anbefaler anvendelse af alkoholbaserede hånddesinfektionsmidler som en forebyggende foranstaltning mod spredningen af covid-19, som et alternativ til at vaske hænder med vand og sæbe.
(5)

Den 27. maj 2021 modtog Kommissionen en begrundet anmodning fra den britiske kompetente myndighed på vegne af Health and Safety Executive for Northern Ireland om tilladelse til at forlænge foranstaltningen i Det Forenede Kongerige for så vidt angår Nordirland i overensstemmelse med artikel 55, stk. 1, tredje afsnit, i forordning (EU) nr. 528/2012. Den begrundede anmodning blev fremsat på grundlag af bekymringen for, at folkesundheden ville være i fare på grund af covid-19 også efter den 19. maj 2021, og under hensyntagen til at tilladelse af yderligere hånddesinfektionsmidler på markedet er af afgørende betydning for at modvirke de farer, som covid-19 udgør.
(3)

Belgien fandt, at den migrationshastighed for permethrin, som Frankrig anvendte i sundhedseksponeringsvurderingen, ikke var tilstrækkelig. Ifølge Belgien skulle migrationshastigheden have været på 1 % som vedtaget i den vurderingsrapport, der blev udarbejdet i forbindelse med godkendelsen af permethrin (2), i stedet for de 0,1 %, som Frankrig havde anvendt. Efter drøftelserne i koordinationsgruppen foreslog Frankrig at anvende den værdi for absorption gennem huden på 3 %, som blev vedtaget i den vurderingsrapport, der blev udarbejdet i forbindelse med godkendelsen af permethrin, mens Belgien mente, at værdien ikke var tilstrækkelig, og at den standardværdi på 75 %, der er fastsat i Den Europæiske Fødevaresikkerhedsautoritets (EFSA's) retningslinjer, bør anvendes i stedet.
(9)

Med henblik på at gøre Kommissionens aktiviteter mere gennemsigtige og åbne bør denne afgørelse først og fremmest finde anvendelse på a) software, der er relevant for, eller som er blevet anvendt til at udarbejde et initiativ vedrørende offentlig politik fra Kommissionens side, såsom et lovgivningsinitiativ eller et forskningsprojekt fra Det Fælles Forskningscenter, og b) software, der er blevet anvendt til at gennemføre eller overvåge et sådant initiativ. Denne afgørelse bør derudover finde anvendelse på software, der er udviklet til Kommissionens interne formål, når deling af sådan software anses for at være hensigtsmæssig.
(5)

Formålet med partnerskabsaftalen og protokollen er at gøre det muligt for EU-fartøjerne at udøve deres fiskeri i Mauretaniens farvande og at gøre det muligt for Unionen og Mauretanien at arbejde tæt sammen for yderligere at fremme udviklingen af en politik for bæredygtigt fiskeri og ansvarlig udnyttelse af fiskeressourcerne i den mauretanske fiskerizone og Atlanterhavet i overensstemmelse med det i EU-retten anerkendte mål om bevarelse af havets biologiske ressourcer. Dette samarbejde vil også bidrage til skabelse af anstændige arbejdsvilkår i fiskerisektoren.
(12)

Som anført i et vejledningsnotat (7), der blev forelagt medlemsstaternes kompetente myndigheder med henblik på gennemførelsen af forordning (EU) nr. 528/2012 i juni 2021, mener Kommissionen af hensyn til sammenhængen med den tilgang, der blev anvendt ved vurdering af teknisk ækvivalens med hensyn til urenheders PBT- og/eller vPvB-egenskaber i henhold til forordning (EU) nr. 528/2012, og for at fastslå, om bestanddele, urenheder og tilsætningsstoffer er relevante for PBT/vPvB-vurderingen i henhold til forordning (EF) nr. 1907/2006, at der bør anvendes samme koncentrationsgrænse på 0,1 vægtprocent til at fastslå, om et stof, der er identificceret som et stof med PBT- eller vPvB-egenskaber i overensstemmelse med bilag XIII i forordning (EF) nr. 1907/2006, og som er indeholdt i et biocidholdigt produkt, er et problematisk stof. Dette indebærer, at et stof, der er identificeret som et stof med PBT- eller vPvB-egenskaber, og som er indeholdt i et biocidholdigt produkt, bør betragtes som et problematisk stof, hvis koncentrationen af det er højere end eller lig med 0,1 vægtprocent i det biocidholdige produkt. Hvis det biocidholdige produkt indeholder flere stoffer, der er identificeret som stoffer med PBT- eller vPvB-egenskaber i individuelle mængder på mindre end 0,1 vægtprocent, bør koncentrationsgrænsen anses for at gælde for gruppen af stoffer. De kompetente myndigheder var enige i Kommissionens holdning.
(4)

Den 7. juli 2021 modtog Kommissionen i overensstemmelse med artikel 55, stk. 1, tredje afsnit, i forordning (EU) nr. 528/2012 en begrundet anmodning fra den kompetente myndighed om tilladelse til forlængelse af foranstaltningen. Den begrundede anmodning blev fremsat på grundlag af bekymring for, at luftfartssikkerhed fortsat kan bringes i fare af mikrobiologisk kontaminering af luftfartøjers brændstoftanke og brændstofsystemer efter den 12. oktober 2021, og påstanden om, at Biobor JF er af afgørende betydning for at kunne bekæmpe en sådan mikrobiologisk kontaminering.
(15)

To internationale organisationer, der repræsenterer museer og kulturarvssteder — International Council of Museums og International Council on Monuments and Sites — har givet udtryk for, at de agter at indgive en ansøgning om optagelse af in situ-genereret nitrogen i bilag I til forordning (EU) nr. 528/2012, hvilket ville give medlemsstaterne mulighed for at godkende produkter, der består af in situ-genereret nitrogen, uden at der er behov for en undtagelse i henhold til artikel 55, stk. 3, i nævnte forordning. Ansøgningen forventes at blive indgivet i andet halvår af 2021. Det vil dog tage tid at udføre evalueringen af en sådan ansøgning, herunder optagelsen af stoffet i bilag I til forordning (EU) nr. 528/2012, samt at opnå produktgodkendelserne.